***Nastava na daljinu***

Poštovani učenici i roditelji,

u nastavku imate upute za rad na daljinu kao i kratku tehničku podršku. Molimo vas da pročitate postupak uključivanja u online nastavu.

**TEHNIČKA PODRŠKA**

**Napomena:** Tableti koji su učenici dobili u sklopu projekte *Škole za život* namijenjeni su kao pomoć u nastavi te **nisu** predviđeni za online nastavu. Za online nastavu preporučuje se korištenje osobnog računala ili laptopa.

Upute za korištenje Teams-a, ZOOM-a i ostalih aplikacija se nalaze na web stranici škole.

<http://os-bukovac-zg.skole.hr/nastava_na_daljinu?news_hk=6320&news_id=2651&mshow=2475#mod_news>

**POSTUPAK I PRAVILA UKLJUČIVANJA U ONLINE NASTAVU**

1. Učenik treba upaliti tablet ili računalo 15 minuta prije nastave kako bi se izbjeglo kašnjenje na nastavu zbog mogućih nadogradnja sustava.
2. Učenik se prijavljuje u Teams svojim AAI korisničkim imenom i lozinkom.

Prilikom prijave u MS Teams ili Office365 traži vas da odaberete račun tvrtke ili da ste privatna osoba. Odaberite uvijek „Račun tvrtke ili ustanove“.

1. Učenik ulazi u virtualnu učionicu predmeta koji ima po rasporedu.
2. Učitelj će u virtualnoj učionici staviti poveznicu za uključenje na video-konferenciju.

U virtualnu učionicu se povezuje putem Teams videopoziva ili ZOOM videopoziva.

1. Nakon završetka video-konferencije, učenik odlazi u iduću virtualnu učionicu predmeta koji mu slijedi prema dogovorenom rasporedu sati.

**Važne napomene:**

1**. Nije** dozvoljeno izbaciti drugog učenika iz videopoziva.

2. Ukoliko se nastava na daljinu održava putem videokonferencije, učenik je dužan prisustvovati videokonferenciji **s uključenom kamerom**, u protivnom mu se upisuje izostanak s nastave. U slučaju da učenik nema mogućnost korištenja kamere, roditelj je dužan obavijestiti razrednika.

**PRAVILA PONAŠANJA ZA UČENIKE TIJEKOM NASTAVE NA DALJINU**

**Nastava na daljinu za učenike predmetne nastave odvija se putem platforme Microsoft Teams.**

***•* Učenici navedenom alatu pristupaju pomoću AAI@EduHr korisničkog imena i lozinke koje im je dodjeljuje škola te učenik ne smije dijeliti svoje korisničko ime i lozinku s drugim učenicima.**

• Učenik je dužan svakog nastavnog dana pratiti objave u timu razrednog odjela i aktivno sudjelovati u nastavi prema važećem rasporedu u realnom vremenu. U protivnom mu se upisuje izostanak s nastave.

• Učenici su se dužni uključiti u nastavu na daljinu na vrijeme i bez kašnjenja, prema važećem rasporedu.

• Ukoliko učenik ima tehničkih problema, o tome je dužan obavijestiti razrednicu/razrednika kako bi se u suradnji s administratorom i informatičarem pronašao način otklanjanja poteškoće u što kraćem roku.

• Učenik je dužan poštovati pravila ponašanja dogovorena s predmetnim učiteljem na svakom nastavnom satu.

• Ukoliko se nastava na daljinu održava putem videokonferencije, učenik je dužan prisustvovati videokonferenciji, u protivnom mu se upisuje izostanak s nastave.

• Učenik se tijekom trajanja videokonferencije treba pridržavati pravila koje je odredio učitelj.

• Učenici su dužni poštovati rokove predaje zadaća i uradaka o kojima su prethodno informirani.

• Učenik je dužan pristupiti najavljenoj provjeri znanja, u protivnom mu se upisuje izostanak s nastave.

• Zabranjeno je predstavljanje tuđih uradaka ili sadržaja preuzetih s Interneta kao vlastiti uradak.

• Učenik provjeru znanja mora rješavati samostalno. Tijekom provjere učenik ne smije

koristiti pomoć drugih u izvršavanju zadataka u provjeri znanja.

• Učenik se može javiti učitelju putem privatne poruke u čavrljanje (chat) ako ima problem ili nejasnoću vezano za gradivo ili korištenje virtualne učionice.

• Čavrljanje (chat) između učenika u virtualnoj učionici se koristi samo u svrhe suradnje u nastavi, ne smije sadržavati neprimjerene sadržaje, vrijeđanje i nasilje.

U virtualnom okruženju vrijede ista pravila primjerenog ponašanja kao i u školi. Stoga ćemo se pridržavati Pravilnika o kućnom redu škole, Statuta i Pravilnika o kriterijima za izricanje pedagoških mjera te će se za eventualna neprimjerena ponašanja izreći Pravilnikom predviđene pedagoške mjere.

Stručna služba škole

